**Hodnotenie reprezentačných trénerov**

|  |  |
| --- | --- |
| **Názov podujatia** | **WTT Star Contender, Doha,Qatar 5-13.3 2021** |
| **Zhodnotenie celého turnaja, VT, KT ako celku, odporúčania** | Druhý turnaj Contender Star,bol už lepší,aj organizácia sa už ustálila. Taktiež dievčatá hrali o niečo lepšie. |
| **Hodnotenie individuálnych výsledkov hráčov a súťaží** | Balážová-  V prvom kole výborný výkon so švédkou Kallberg. Náročný zápas,ale Baša hrala veľmi aktívne a už nekazila tak svoje údery ako v prvom turnaji. Výhra 3-0.  V druhom kole s japonkou Hirano odohrala veľmi kvalitný zápas, hrala ďaleko odvážnejšie.Bola blízko od prekvapenia, kebyže zvládne koncovku štvrtého setu. Prehra 1-3.  Kukuľková-  V prvom kole s egypťakou Helmy podala veľmi bojovný výkon. Výhra 3-2 v piatom 16-14.  V druhom kole so srbkou Lupulesku,začala veľmi zle, nedarilo sa jej a pôsobila odovzdane. V treťom sete sa chytila, začala meniť tempo a mohla to ešte otočiť. Prehra 1-3.  Jurková-  So španielkou Sofia-Xuan Zhang nemala zo začiatku pohyb,ale potom sme našli recept a bol z toho vyrovnaný zápas. Veľká škoda štvrtého setu. Celkovo Evu hodnotím veľmi pozitívne,či už hrou,alebo prístup v zápasoch.  Labošová-  S belgičankou Lung, nestíhala Ema rýchlostne. Mala moment kedy mohla vyrovnať zápas,ale celkovo Lung bola dominantnejšia. Prehra 0-3.  Eme chýbajú skúsenosti v takýchto turnajoch a popracovať na rýchlosti a forhande.  Puchovanová-  S rakúšankou Mišek,sme očakávali,že by mohla vyhrať, keďže naposledy s ňou na sústredení v Rakúsku vyhrala veľmi pohodlne. Veľmi slabý výkon,slabý príjem a pohyb. Prehra 0-3.  Grígeľová-  S Kazachstankou Akasheva,mala veľkú šancu na postup. V treťom sete musím povedať, že mala dosť šťastia súperka a tým ju asi zlomila. Štvrtý set už Natália nebola schopná bojovať a súperka už hrala aj takticky dobre. Musím skritizovať,že Natália nemôže takto ľahko stratiť koncepciu a psychicky sa zosypať za stavu 1-2 a dostať debakel vo štvrtom sete, keď dovtedy má tesný zápas.  Tak isto aj v prvom turnaji za stavu 1-1. |
| **Hodnotenie správania, priestupky voči disciplíne, pocitové zistenia a upozornenia trénerov, resp. vedúceho výpravy** (ako sa hráč správa v kolektíve, vo štvorhrách, súťaži družstiev, v hale a aj mimo nej) | Pre dievčatá dobrá skúsenosť,ale aj veľké zrkadlo. Ak chceme pomýšľať na výhry aspoň v prvých kolách,treba v prvom rade rázne zmeniť prístup na tréningoch. |

**Vypracoval: Tibor Bednar Dňa: 22.3.2021**